section_heading: Život i djelo
paragraph_text: God. 1910. Kokoschka se privremeno nastanio u Berlinu i uspostavio kontakt s ekspresionističkim umjetnicima kao što su Emil Nolde i Ernst Ludwig Kirchner koji su imali ključni utjecaj na njegov način slikanja, prije svega na odnos prema obliku i boji. Tijekom Prvog svjetskog rata doživio je tešku povredu glave. Sljedećih godina nastali su ekspresionistički radovi koji su podsjećali na radove Edvarda Muncha i Emila Noldea, pretežno litografije (Zaljubljeni par s mačkom, 1917.), kao i njegovi prvi prikazi gradova (Dresden, 1919.). Kokoschka ima mnogo toga zajedničkog sa svojim suvremenikom Maxom Beckmannom; obojica su zadržala svoju neovisnost od njemačkog ekspresionizma, a ipak ih se danas smatra njegovim vrhuncem. Njihov individualizam ih je izdvojio od glavnih pokretâ umjetnosti 20. stoljeća.